b'\n_START_ARTICLE_\nGrad Jama, Ljubljana\n_START_PARAGRAPH_\nGrad Jama (tudi Luckmannov grad) je grad oz. gra\xc5\xa1\xc4\x8dina, ki se je nahajala ob Vodnikovi cesti v \xc5\xa0i\xc5\xa1ki (Ljubljana). Na njegovem mestu se sedaj nahaja Bolnica dr. Petra Dr\xc5\xbeaja.\n_START_SECTION_\nArhitektura\n_START_PARAGRAPH_\nIzgled renesan\xc4\x8dnega dvorca se najlep\xc5\xa1e vidi na Valvasorjevi Topografiji. Kompleks je obsegal dvori\xc5\xa1\xc4\x8de z vodnjakom in enonadstropno klju\xc4\x8dasto oblikovano zgradbo, ki je imela stolpi\xc4\x8daste izzidke na dveh traktih. Eden od teh je bil nad glavnim vhodom. V pritli\xc4\x8dju je bil odprt, v nadstropju pa je bila odprta lo\xc5\xbea. Ob severnem traktu je bil balkon z nadstre\xc5\xa1kom, v manj\xc5\xa1em prizidku pa altan._NEWLINE_Iz fotografije iz leta 1870-90, ki so jo na\xc5\xa1li v enem ljubljanskem antikvariatu je vidna enonadstropna stavba z mansardnimi okni. Pred poslopkem je vrt s topoli. Na sliki so vidna tudi gospodarska poslopja._NEWLINE_Na fotografiji iz leta 1926, objavljena v Ilustriranem Slovencu, je vidna v gospodinjsko \xc5\xa1olo prezidana stavba.'